קיי. פליי

קריסטין מרדית' פלהרטי (נולדה ב-30 ביוני 1985), הידועה בשם הבמה קיי. פליי (K.Flay), היא זמרת-יוצרת, ראפרית ומוזיקאית אמריקאית. אלבום הבכורה שלה, Life as a Dog, יצא לאור ב-2014, והגיע בשיאו למקום השני במצעד ההיטסקיטרס אלבומים של בילבורד, ולמקום ה-14 ובמצעד אלבומי הראפ של בילבורד. ב-2016, היא הוחתמה בחברת התקליטים אינטרסקופ רקורדס, בתור האמנית הראשונה שחתמה בנייט סטריט רקוררדס, חברת בת שמנוהלת על ידי דן ריינולדס. היא הייתה מועמדת לשני פרסים בטקס פרסי גראמי ה-60: האלבום הלא קלאסי המעובד הטוב ביותר (על Every Where Is Some Where), ושיר הרוק הטוב ביותר (על "Blood in the Cut").

== ראשית חייה ==
קיי. פליי נולדה בשם קריסטין מרדית' פלהרטי, ב-30 ביוני 1985, בווילמט, אילינוי.<ref name="Dickinson"></ref> היא למדה בבית הספר התיכון ניו טרייר. כשהייתה בת שבע, הוריה התגרשו ואמה נישאה שוב זמן קצר לאחר מכן, ובנתה משפחה חורגת מורחבת. קיי. פליי סיפרה שהייתה טומבוי בילדותה, שכן העדיפה בגדים רחבים יותר ודחתה את "כל הדברים של הבנות". כשהייתה בת 14 נפטר אביה, שהיה גיטריסט. רבים משיריה כוללים התייחסויות אליו.<ref name="Dickinson"/> בשנת 2003, היא נרשמה לאוניברסיטת סטנפורד, והמשיכה למגמה כפולה בפסיכולוגיה וסוציולוגיה. לדברי פלהרטי, אנשים רבים שפגשה בתקופתה בסטנפורד השפיעו על הסגנון המוזיקלי שלה.<ref></ref>

== קריירה ==
=== 2003–2013: חומרים בהוצאה עצמית וRCA רקורדס ===
קיי. פליי מופיעה ב[[אוניברסיטת סטנפורד, אפריל 2007]]
קיי. פליי החלה את הקריירה המוזיקלית שלה ב-2003, מתוך אמונה שרוב להיטי ההיפ-הופ ברדיו היו "פשטניים, מיזוגיניים ונוסחתיים".<ref name="Biography"></ref> לאחר שהתרברבה בפני חברתה שהיא יכולה לכתוב שירים דומים, היא כתבה את "Blingity Blang Blang", אותו תיארה כ"פרודיית ראפ בתקציב נמוך שהכילה יותר מדי גסויות".<ref></ref> לאחר שכתבה וביצעה את השיר, פלהרטי הבינה שהיא נהנית לכתוב ולהקליט מוזיקה.<ref name="Biography" /> היא המשיכה להתנסות במוזיקה על ידי כתיבת שירים וביצוע והקלטתם במחשב שלה. ב-2005, היא הוציאה מיקסטייפ בשם Suburban Rap Queen, אותו הפיקה במחשב הנייד שלה, והחלה להופיע.<ref></ref>

בשנת 2010, הוציאה קיי. פליי את המיני-אלבום הראשון שלה, ובשנת 2011 הוציאה באופן עצמאי את המיקסטייפ I Stopped Caring in '96, שלימים ציינה כי הוא נקודת מפנה בקריירה.<ref name="inter"></ref> ב-2012 הוחתמה קיי. פליי בחברת התקליטים RCA רקורדס, והוציאה שני מיני-אלבומים: Eyes Shut ב-2012,<ref></ref> ו-What If It Is ב-2013.<ref></ref> באותה השנה, היא עזבה את RCA רקורדס בעקבות חילוקי דעות. לאחר שעזבה את החברה, היא השאירה אחריה יותר מ-60 שירים שכתבה כשהיא חתומה תחתיה, אך איננה עוד בעלת הזכויות עליהם. קיי. פליי תיארה את תקופתה עם RCA רקורדס כדומה ל"נישואים לא מומלצים".<ref></ref>

=== 2014–2015: Life as a Dog ===
קיי. פליי ביולי 2014
בסוף אפריל 2014, הכריזה קיי. פליי<ref></ref> על יציאת אלבומה, Life as a Dog, על ידי כך שהציעה למעריצים את האפשרות לבצע הזמנה מוקדמת דרך PledgeMusic, והגיעה ל-196 אחוז מהיעד הראשוני שלה. היא רצתה שהפרויקט יתבסס על "עשה זאת בעצמך ומוטיבציה עצמית".<ref name="Performer"></ref> האלבום הוקלט והופק בניו יורק, לוס אנג'לס וסן פרנסיסקו, והמיקסינג נעשה ב-Different Fur שבסן פרנסיסקו.<ref></ref>

האלבום יצא לאור באופן עצמאי ב-10 ביוני 2014.<ref></ref> הוא הגיע למקום ה-14 במצעד אלבומי הראפ של בילבורד,<ref name="BillboardRap"></ref> וכן למקום השני במצעד במצעד ה-Heatseekers.<ref name="BillboardHeat"></ref> לאחר יציאת האלבום, יצאה קיי. פליי לסיבוב הופעות, ואף השתתפה בסיבובי הופעות של הלהקות Awolnation, Third Eye Blind ו-Dashboard Confessional. במהלך 2014 ו-2015 היא הופיעה בגרמניה, צרפת ומדינות אחרות באירופה. באותה השנה, הופיעה קיי. פליי גם בוואנס וארפד טור.<ref name="inter"/> בשנת 2015, שיתפה קיי. פליי פעולה עם לואיס הילד בשירו "It's Strange". הסינגל זכה לשבחים על ידי טיילור סוויפט, שציינה את "It's Strange" כאחד מרשימת ה-"שירים שיעשו את חייך מדהימים" שלה.<ref></ref> השיר אף נכלל בפסקול המשחק FIFA 16,<ref></ref> והגיע למקום ה-38 במצעד שירי הדאנס/אלקטרוני של בילבורד.<ref></ref>

=== 2016–2018: Crush Me ו-Every Where Is Some Where ===
קיי. פליי בנובמבר 2016
ב-25 במרץ 2016 הוציאה קיי. פליי את הסינגל "FML".<ref></ref> מאוחר יותר באותה השנה, הודיעה הזמרת שהיא חתמה באינטרסקופ רקורדס,<ref name="Riff"></ref> בתור האמנית הראשונה שהוחתמה בחברת בבת "Night Street Records" של דן ריינולדס.<ref name="Playiga"></ref> ב-19 באוגוסט, עשרה ימים לאחר מכן, יצא לאור המיני-אלבום Crush Me.<ref></ref> השיר "Blood in the Cut" מתוך המיני-אלבום נכלל בפסקול הסרט "XXX: הילוך גבוה"<ref></ref> ובסדרה "בוג'ק הורסמן (עונה 4, פרק 6).<ref></ref>

ב-7 באפריל 2017, פורסם אלבומה השני, Every Where Is Some Where.<ref></ref> הסינגל הראשון מתוך האלבום, "High Enough", יצא לאור במרץ 2017.<ref></ref> בהמשך, החלה קיי. פליי להופיע מופעי חימום בסיבוב הופעות "Evolve World Tour" של Imagine Dragons.<ref></ref> בספטמבר 2017, הוציאה הזמרת את הספר Crush Me, הבנוי מאוסף סיפורים ששלחו מעריציה.<ref></ref> בשנת 2018, היה "Blood in the Cut" מועמד לפרס גראמי לשיר הרוק הטוב ביותר, ו-Every Where Is Some Where לפרס גראמי לאלבום הלא קלאסי המעובד הטוב ביותר.<ref></ref>

=== 2019–הווה: Solutions ו-Don't Judge a Song by Its Cover ===
ב-1 במרץ 2019, הודיעה קיי. פליי שהיא עובדת על אלבום האולפן השלישי שלה, ואף הוציאה קליפ מילים לסינגל הראשון, "Bad Vibes".<ref></ref> ב-19 במרץ, פורסם הקליפ הרשמי של השיר.<ref></ref> ב-29 באפריל, חשפה הזמרת שהאלבום החדש ייקרא Solutions, והכריז על סיבוב הופעות. האלבום יצא לאור ב-12 ביולי 2019. בדצמבר 2020, במהלך מגפת הקורונה, הוציאה קיי. פליי מיני-אלבום בן שלוש רצועות בשם Don't Judge a Song by Its Cover, הבנוי מקאברים שלה לשירים "Break Stuff" של לימפ ביזקיט, "Self Esteem" של אופספרינג, ו-"Brain Stew " של גרין דיי.<ref></ref><ref></ref>

=== 2021–הווה: Inside Voices / Outside Voices ===
באפריל 2021, הודיעה קיי. פליי כי תוציא מיני-אלבום בן חמש רצועות בשם Inside Voices ב-11 ביוני.<ref></ref><ref></ref> השיר הראשון מהמיני-אלבום, "Four Letter Words", יצא לצד וידאו קליפ נלווה ב-23 באפריל.<ref>Archived at the [https://web.archive.org/web/20210423010324/https://www.youtube.com/watch?v=V5fVegwuvCU Wayback Machine]: </ref> השיר השני, "TGIF" בהשתתפות הגיטריסט טום מורלו, יצא לצד קליפ ויזואלי ב-21 במאי. בתחילת 2021, החלה הזמרת לשדר ב-Twitch. היא משתמשת בפלטפורמה על מנת ליצור אינטראקציה עם מעריצים, לארח ראיונות חיים עם מוזיקאים אחרים, וליצור ולהפיק שירים מקוריים בזמן אמת.<ref></ref>

ב-2022, פרסמה קיי. פליי את החצי השני של Inside Voices, Outside Voices.

== סגנון מוזיקלי והשפעות ==
קיי. פליי ציינה מגוון רחב של מוזיקאים שהשפיעו עליה, כגון רויאל בלאג, מיסי אליוט, Garbage, לורן היל, טיים אימפלה, Jeremih, מטריק, M.I.A., אאוטקאסט, ליז פייר, קאט פאוור, ו-Shlohmo.<ref></ref><ref></ref><ref></ref> הסגנון המוזיקלי של קיי. פליי משלב ז'אנרים כדוגמת היפ הופ, היפ הופ אלטרנטיבי,<ref></ref> אינדי<ref name="Straight"></ref> ופופ רוק.

== חיים אישיים ==
פלהרטי רמזה שהיא ביסקסואלית בשירים ובראיונות, והיא נמצאת במערכת יחסים עם עמיתה המוזיקאית מיה פוליק מאז 2018.<ref></ref>

== דיסקוגרפיה ==
=== אלבומי אולפן ===
* 2014: Life as a Dog
* 2017: Every Where Is Some Where
* 2019: Solutions
* 2022: Inside Voices / Outside Voices

== פרסים ומועמדויות ==
{| class="wikitable sortable"
|-
!שנה
!פרס
!מועמד
!קטגוריה
!תוצאה
|-
| rowspan="2"| 2018
| rowspan="2"|פרס גראמי
| Every Where Is Some Where
| האלבום הלא קלאסי המעובד הטוב ביותר<ref></ref>
| 
|-
| "Blood in the Cut"
| שיר הרוק הטוב ביותר
| 
|}

== קישורים חיצוניים ==

* 

== הערות שוליים ==

קטגוריה:זמרות-יוצרות אמריקאיות
קטגוריה:ראפריות אמריקאיות
קטגוריה:פזמונאים להט"בים
קטגוריה:זמרים להט"בים אמריקאים
קטגוריה:אמני אינטרסקופ רקורדס
קטגוריה:בוגרי אוניברסיטת סטנפורד
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:בוגרות אוניברסיטת סטנפורד
קטגוריה:אמניות אינטרסקופ רקורדס
קטגוריה:אמריקאיות שנולדו ב-1985
קטגוריה:אמריקאים שנולדו ב-1985